## Odluka o osnovama za osiguranje sredstava za provođenje Programa mjera zdravstvene zaštite u 1991. godini

### NN 3/1992 (22.1.1992.), Odluka o osnovama za osiguranje sredstava za provođenje Programa mjera zdravstvene zaštite u 1991. godini

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 108. Zakona o zdravstvenoj zaštiti i zdravstvenom
osiguranju ("Narodne novine", broj 12/91 - pročišćeni tekst i
53A/91) i točke II. Odluke o obavljanju poslova iz djelokruga Skupštine
Republičkog fonda zdravstvenog osiguranja i zdravstva Hrvatske, Klasa:
02504/91-02/34, Izvršni odbor Skupštine Republičkog fonda zdravstvenog
osiguranja i zdravstva Hrvatske na 13. sjednici od 27. prosinca 1991. godine,
donio je

## ODLUKU

### o osnovama za osiguranje sredstava za provođenje Programa mjera zdravstvene zaštite u 1991. godini

I.

Ovom Odlukom utvrđuju se osnove za osiguranje sredstava za provođenje
Programa mjera zdravstvene zaštite u 1991. godini za osiguranike Republičkog
fonda zdravstvenog osiguranja i zdravstva Hrvatske sukladno odredbama Uredbe
o zdravstvenoj zaštiti i zdravstvenom osiguranju u slučaju ratnog stanja
ili neposredne ugroženosti, neovisnosti i jedinstvenosti Republike Hrvatske
("Narodne novine". broj 55/91 ). Sredstvima iz prethodne stavke
osiguravaju se osobni dohoci i nužni materijalni troškovi organizacijama
zdrsvstva i zdravstvenim radnicima koji obavljaju poslove zdravstvene zaštite
samostalno osobnim radom (u daljnjem tekstu: liječnici privatne prakse).

II.

Za provođenje Programa mjera primarne zdravstvene zaštite za osiguranike
Republičkog fonda zdravstvenog osiguranja i zdravstva Hrvatske, koju provode
zdravstveni radnici u domovima zdravlja i medicinskim centrima (u daljnjem
tekstu: organizacije zdravstva koje provode primarnu zdravstvenu zaštitu),
odnosno liječnici privatne prakse, sredstva su osigurana sukladno odredbama
ugovora o provođenju primarne zdravstvene zaštite za 1991. godinu i dodatka
ugovoru (u daljnjem tekstu: ugovor za primarnu zdravstvenu zaštitu, odnosno
dodatak) koje su zaključili Republički fond zdravstvenog osiguranja i zdravstva
Hrvatske (u daljnjem tekstu: Republički fond) i organizacije zdravstva
koje provode primarnu zdravstvenu zaštitu, odnosno liječnici privatne prakse,
sukladno odredbama Odluke o osnovama za uspostavljanje ugovornog odnosa
sa subjektima provođenja zdravstvene zaštite u 1991. (.Narodne novine",
broj 32/91 - pročišćeni tekst i 53A/91) (u daljnjem tekstu: Odluka o ugovornim
odnosima u 1991. godini). Sredstva utvrđena u točki I. ove Odluke, osigurat
će se ovisno o izvršenju Programa mjera primarne zdravstvene zaštite utvrđenog
ugovorom za primarnu zdravstvenu zaštitu, odnosno dodatku. U slučaju prekoračenja
izvršenja Programa mjera primarne zdravstvene zaštite, osigurat će se po
djelatnostima sredstva u visini do 10% na ukupni godišnji iznos predujma
utvrđen ugovorom za primarnu zdravstvenu zaštitu, odnosno dodatkom, a u
slučaju podbačaja u izvršenju, izvršit će se umanjenje sredstava do 10%.

III.

Za provođenje Programa mjera polikliničko-konzilijarne i stacionarne
zdravstvene zaštite za osiguranike Republičkog fonda, koju provode bolnice,
specijalni zavodi i medicinski centri (u daljnjem tekstu: organizacije
zdravstva za provođenje polikliničko-konzilijarne i stacionarne zdravstvene
zaštite) sredstva su osigurana sukladno odredbama ugovora o provođenju
polikliničko-konzilijarne i stacionarne zdravstvene zaštite za 1991. godinu
i dodatka ugovoru (u daljnjem tekstu: ugovor za polikliničko-konzilijarnu
i stacionarnu zdravstvenu zaštitu, odnosno dodatak) koji je zaključio Republički
fond sa organizacijama zdravstva za provođenje polikliničko-konzilijarne
i stacionarne zdravstvene zaštite, sukladno odredbama Odluke o ugovornim
odnosima u 1991. godini.

IV.

Organizacijama zdravstva za provođenje primarne, polikliničko-konzilijarne
i stacionarne zdravstvene zaštite, čiji prihodi ostvareni sukladno odredbama
zaključenih ugovora za primarnu, polikliničko-konzilijarnu i stacionarnu
zdravstvenu zaštitu, odnosno dodatka prema odredbama Odluke o ugovornim
odnosima za 1991. godinu, nisu dostatni za pokriće obveza proizašlih iz
provođenja navedene zdravstvene zaštite za osiguranike Republičkog fonda,
Republički fond osigurat će sredstva:

1. za osobne dohotke radnika organizacija zdravstva sukladno odlukama
Vlade Republike Hrvatske, Ministarstva zdravstva Republike Hrvatske i Republičkog
fonda o odobrenju visine sredstava za isplatu osobnih dohodaka u organizacijama
zdravstva, te prema broju stvarno zaposlenih radnika u organizacijama zdravstva,

2. za obračunate poreze i doprinose "iz" i "na osobne
dohotke prema važećim propisima,

3. za obračunate izvršene troškove investicijskog i tekućeg održavanja,
prema Odluci o obustavi investicijskih ulaganja u zdravstvenoj djelatnosti
Republike Hrvatske, Klasa: 404-03/91-01/86 ("Narodne novine",
broj 70/91),

4. za obračunatu amortizaciju primjenom minimalnih zakonskih stopa,

5. za priznate i izvršene troškove utrošenog materijala, energije, rezervnih
dijelova i sitnog materijala i troškova usluga, osim usluga drugih organizacija
zdravstva,

6. za priznate i izvršene nematerijalne troškove i ostale materijalne
troškove, izuzevši sredstva rezervirana za nematerijalne troškove,

7. za obračunata sredstva redovne zajedničke potrošnje. Sredstva za
pokriće rashoda navedenih u točkama 1.-7. prethodne stavke, Republički
fond će osigurati srazmjerno korištenju kapaciteta organizacija zdravstva
za provođenje primarne, polikliničko-konzilijarne i stacionarne zdravstvene
zaštite za potrebe osiguranika Republičkog fonda u 1990. godini. U obvezama
za čije pokriće Republički fond osigurava sredstva prema odredbama utvrđenim
u stavci 1. i 2. ove točke ne rnogu se iskazati obveze s naslova nenaplaćenih
potraživanja starijih od 60 dana.

V.

Sredstva za Ijekarničku djelathost osiguravaju se sukladno sa zaključenim
ugovorima o izdavanju lijekova, sanitetskog materijala i ortopedskih pomagala
za 1991. godinu, a na osnovi odredaba Odluke o utvrđivanju uvjeta za uspostavljanje
ugovornih odnosa s Ijekarnama s područja Republike Hrvatske za 1991. godinu
("Narodne novine", broj 5/91 ).

VI.

Sredstva se osiguravaju organizacijama zdravstva, odnosno liječnicima
privatne prakse na već predujmljena sredstva za 1991. godinu prema zaključenim
ugovorima, radi podmirenja troškova osobnih dohodaka, nužnih materijalnih
troškova i obveza za poreze i doprinose. Realizacijom sredstava po odredbama
ove Odluke prestaju sva potraživanja iz poslovanja za 1991. godinu i ranijih
godina organizacija zdravstva i liječnika privatne prakse prema Republičkom
fondu.

VII.

Ovlašćuje se direktor Republičkog fonda da propise upute za provedbu
odredaba ove odluke.

VIII.

Ova odluka stupa na snagu osmoga dana nakon objave u "Narodnim
novinama"

Klasa: 501-01/92-01/01

Urbroj : 338-24-92-1

Zagreb, 27. prosinca 1991.

Predsjednik Izvršnog odbora Skupštine Republičkog fonda

**prim. dr. sci. Mate Ljubićić, v. r.**

Odluka, NN 3/1992-60